
9 Ιουνίου 2017 


ΤΕΥΧΟΣ ΤΡΙΤΟ 


Αρ. Φύλλου 528 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμός 3/2016 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ', άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β' και γ' του ν. 4009/2011). 

Αποτελούμενο από τους Αθ. Ράντο, Αντιπρόεδρο του 
Συμβουλίου της Επικράτειας (ο Πρόεδρος του Συμβου¬ 
λίου της Επικράτειας και οι αρχαιότεροι Αντιπρόεδροι 
είχαν κώλυμα), ως Πρόεδρο, X. Ευαγγέλου, Αρεοπαγίτη, 
Δέσποινα Καββαδία - Κωνσταντάρα, Σύμβουλο του Ελε¬ 
γκτικού Συνεδρίου και Μ. Μπρατάκο, Πρόεδρο του ΤΕΙ 
Αθήνας, ως μέλη. 

Συνήλθε σε δημόσια συνεδρίαση στις 18 Μάίου 2015, 
ημέρα Δευτέρα και ώρα 16.00 στο Κατάστημα του Συμ¬ 
βουλίου της Επικράτειας, με παρόντα τον αναπληρωτή 
Γραμματέα του Συμβουλίου Ιωάννη Μητροτάσιο, Προϊ¬ 
στάμενο της Γραμματείας του Β'Τμήματος του Συμβου¬ 
λίου της Επικράτειας (η Γραμματέας του Συμβουλίου, 
Μαριάνθη Παπασαράντη, Προϊσταμένη της Διεύθυνσης 
της Γραμματείας του Συμβουλίου της Επικράτειας είχε 
κώλυμα). Αντικείμενο της συνεδρίασης ήταν η εκδίκαση, 
μετά την 5/2015 απόφασή του, της πειθαρχικής αγωγής, 
που έχει εγερθεί από τον Αναπληρωτή Πρόεδρο του ΑΤΕΙ 
Θεσσαλονίκης κατά των: 1) Γεωργίου Παλάτου, 2) Εμμα¬ 
νουήλ Ναβροζίδη, 3) Θωμά Θωμίδη και 4) Κωνσταντί¬ 
νου Πασχαλίδη, μελών επιστημονικού προσωπικού του 
ως άνω Ιδρύματος, οι οποίοι παρέστησαν οι μεν τρεις 
πρώτοι αυτοπροσώπως και με τον δικηγόρο Γεώργιο 
Φαρμάκη (ΑΜ.: 3946 ΔΣΘ) που τον διόρισαν στο ακροα¬ 
τήριο, ο δε τέταρτος αυτοπροσώπως και με την δικηγόρο 
Δέσποινα Κατσουγκρή (ΑΜ.: 29545 ΔΣΑ). Με την 5/2015 
απόφαση του Συμβουλίου τούτου οι εγκαλούμενοι κλή¬ 
θηκαν να απολογηθούν για τα πειθαρχικά παραπτώματα 
που αναγράφονται σ'αυτήν και που περιγράφονται στο 
παραπεμπτήριο έγγραφο του αναπληρωτή Προέδρου 
του προαναφερθέντος Ιδρύματος. 

Αφού άκουσε τον εισηγητή της υποθέσεως X. Ευαγγέ¬ 
λου, Αρεοπαγίτη, ο οποίος διάβασε την 5/2015 απόφαση 
του Συμβουλίου τούτου, τους πληρεξουσίους δικηγό¬ 
ρους και τους εγ καλού μένους, οι οποίοι αντέκρουσαν 


το κατηγορητήριο, και μελέτησε όλα τα στοιχεία του 
φακέλου μεταξύ των οποίων και το εμπροθέσμως κα- 
τατεθέν υπόμνημα 

Σκέφθηκε κατά το νόμο 

I. Επειδή, κατά των εγκαλουμένων: 1) Εμμανουήλ Να¬ 
βροζίδη του Ιωάννη, 2) Θωμά Θωμίδη του Χαραλάμπους, 
3) Κωνσταντίνου Πασχαλίδη του Αντωνίου και 4) Γεωρ¬ 
γίου Παλάτου του Αθανασίου, μελών του Δ.Ε.Π. του ΑΤΕΙ 
Θεσσαλονίκης, ασκήθηκε, με το ΕΜΠ 48/19.11.2013 
παραπεμπτήριο έγγραφο του αναπληρωτή Προέδρου 
του ΑΤΕΙ Θεσσαλονίκης, πειθαρχική αγωγή για τα περι- 
γραφόμενα στο υπ' αριθμ. 43/12.11.2013 πόρισμα της 
διεξαχθείσης ΕΔΕ πειθαρχικά παραπτώματα, όπως αυτά 
αναλύονται παρακάτω. 

II. Επειδή, κατάτο άρθρο 8 παρ. 1 και 3 του ν. 4009/2011, 
ο οποίος με το άρθρο 81 παρ. 58 κατήργησε τις διατά¬ 
ξεις των άρθρων 63 επ. του π.δ. 160/2008, που ρύθμι¬ 
ζαν τα της εκλογής των Οργάνων των Α.Ε.Ι., τα Όργανα 
του ιδρύματος είναι: α) το Συμβούλιο, β) ο Πρύτανης 
και γ) Σύγκλητος. Την ευθύνη της οργάνωσης της διαδι¬ 
κασίας ανάδειξης των εσωτερικών και των εξωτερικών 
μελών του Συμβουλίου σε κάθε ίδρυμα έχει η πρυτανεία 
του Πανεπιστημίου ή η Προεδρία του ΤΕΙ. Κατά δε το 
άρθρο 9 παρ. 1 και 2 β' του ιδίου νόμου τα Όργανα της 
Σχολής είναι: α) ο κοσμήτορας, β) η κοσμητεία και γ) η 
γενική συνέλευση. Ως προς την εκλογή του Κοσμήτορα 
ορίζονται τα εξής: «Η διαδικασία εκλογής του κοσμήτορα 
διενεργείται από τριμελή επιτροπή Καθηγητών πρώτης 
βαθμίδας... Η τριμελής επιτροπή ορίζεται από τον Πρύ¬ 
τανη.... Η επιτροπή συγκεντρώνει τις υποψηφιότητες, 
εξετάζει την εκλογιμότητα, οργανώνει και επιβλέπει το 
σύνολο της εκλογικής διαδικασίας και εν τέλει εκδίδει 
το αποτέλεσμα που υποβάλλει στον Πρύτανη... Κάθε 
αναγκαία λεπτομέρεια για την εφαρμογή της παρούσας 
παραγράφου καθορίζεται με απόφαση του Υπουργού 
Παιδείας, Θρησκευμάτων, Πολιτισμού και Αθλητισμού». 
Τέλος, κατάτο άρθρο 10 παρ. 1,2 και 7 του ιδίου νόμου 
τα όργανα του τμήματος είναι: α) Ο Πρόεδρος, β) η Συνέ¬ 
λευση του Τμήματος και, εφόσον έχουν συσταθεί Τομείς, 
γ) ο Διευθυντής του Τομέα και δ) η Γενική Συνέλευση του 
Τομέα. Ως προς το νομικό καθεστώς των αρμοδιοτή¬ 
των των οργάνων αυτών εφαρμόζονται οι διατάξεις που 
ίσχυαν πριν τη θέση σε ισχύ του ν. 4009/2011 (Α' 195) 
(παρ. 1). Ο Πρόεδρος του Τμήματος εκλέγεται από τους 
Καθηγητές και τους υπηρετούντες λέκτορες του Τμή- 

ματος με άμεση, μυστική και καθολική ψηφοφορία και 
έχει διετή θητεία».... Κάθε αναγκαία λεπτομέρεια για την 
εφαρμογή του παρόντος άρθρου καθορίζεται με απόφα¬ 
ση του Υπουργού Παιδείας και Θρησκευμάτων, Πολιτι¬ 
σμού και Αθλητισμού» (παρ. 7). Σε εκτέλεση των ανωτέ¬ 
ρω εκδόθηκε η υπ'αριθμ. Φ. 122.1/908/144145/Β2/ΦΕΚ 
3048/Β/16.11.2012 απόφαση του Υπουργού Παιδείας 
και Θρησκευμάτων, με την οποία ρυθμίστηκε ο τρόπος 
οργάνωσης και διεξαγωγής της εκλογικής διαδικασίας 
ανάδειξης των εσωτερικών μελών του Συμβουλίου και 
του Πρύτανη των Α.Ε.Ι., ορίστηκε δε ότι όργανο διενέρ¬ 
γειας εκλογών είναι η Πρυτανεία και επίΤΕΙ η Προεδρία 
του ΤΕΙ, ότι το όργανο αυτό, που εκτελεί και χρέη εφο¬ 
ρευτικής επιτροπής, είναι αρμόδιο για την ανακήρυξη 
των υποψηφίων, αφού εξετάσει εάν πληρούνται οι προ¬ 
ϋποθέσεις του νόμου για την υποβολή υποψηφιότητας, 
καθώς και αν συντρέχουν στο πρόσωπό τους κωλύματα 
εκλογιμότητας (άρθρα 1-3). Η ίδια απόφαση καθορίζει 
και τις αρμοδιότητες της εφορευτικής επιτροπής, μεταξύ 
των οποίων και την αρμοδιότητα να αποφαίνεται επί των 
τυχόν ενστάσεων που θα υποβληθούν και έχουν σχέση 
με την έλλειψη των νομίμων προσόντων ή τη συνδρομή 
κωλύματος σε υποψήφιο. Με την απόφαση αυτή ανακλή¬ 
θηκαν οι προγενέστερες υπ'αριθμ. Φ122.1/311/12567α/ 
Β2/4.11.2012, Φ122.1 /309/125673/Β2/2.11.2011 και 
Φ122.1 /764/112039/Β2/21.9.2012 αποφάσεις του ιδίου 
Υπουργού, οι οποίες είχαν εκδοθεί σε εκτέλεση των άρ¬ 
θρων 8 και 80 παρ. 22 δ' του ν. 4009/2011. Περαιτέρω, 
κατά το άρθρο 5 παρ. 9 του ν. 2916/2001 «Ως Πρόεδροι, 
Αντιπρόεδροι, Διευθυντές Σχολών, Προϊστάμενοι τμη¬ 
μάτων και Υπευθύνων Τομέα εκλέγονται μέλη Ε.Π. από 
τις βαθμίδες Καθηγητή ή Αναπληρωτή Καθηγητή. Αν 
δεν υπάρχουν μέλη των βαθμιδών αυτών, επιτρέπεται 
η εκλογή ως Προϊσταμένου Τμήματος ή Υπευθύνου το¬ 
μέα Επίκουρου Καθηγητή...». Για την εκλογή των οργά¬ 
νων αυτών, για την οποία δεν υφίσταται ειδική ρύθμιση, 
έχουν εφαρμογή, για την ταυτότητα του νομικού λόγου, 
όσα ορίζονται ανωτέρω για την εκλογή του κοσμήτορα. 

III. Επειδή, κατά το άρθρο 23 του π.δ. 160/2008 «Πρό¬ 
τυπος Γενικός Εσωτερικός Κανονισμός Λειτουργίας των 
Α.Ε.Ι., που διατηρήθηκε σε ισχύ με το άρθρο 81 του 
ν. 4009/2011 και εφαρμόζεται και επί των μελών του 
Εκπαιδευτικού Προσωπικού των Τ.Ε.Ι. (άρθρο 1 αυτού), 
πειθαρχικό παράπτωμα συνιστά, μεταξύ άλλων, «Η πα¬ 
ραβίαση των κειμένων διατάξεων της νομοθεσίας περί 
Α.Ε.Ι., των αποφάσεων του Ιδρύματος και των κανόνων 
συμπεριφοράς που πρέπει να επιδεικνύουν τα μέλη της 
ακαδημαϊκής κοινότητας, ώστε να μη διαταράσσεται η 
δημοκρατική λειτουργία και να μη θίγεται το κύρος του 
Α.Ε.Ι. και των λειτουργών του», καθώς και « Η επίδειξη 
συμπεριφοράς, που κατ'ανάλογη εφαρμογή του άρθρου 
107 του Υπαλληλικού Κώδικα (ν. 3527/2007), όπως εκά- 
στοτε ισχύει, συνιστά παράπτωμα για τους δημοσίους 
υπαλλήλους». Στην προκειμένη περίπτωση, κατά των 
εγκαλουμένων ασκήθηκε, με το ΕΜΠ 48/19.11.2013 
παραπεμπτήριο έγγραφο του αναπληρωτή Προέδρου 
του ΑΤΕΙ Θεσσαλονίκης, πειθαρχική αγωγή για τα πε- 
ριγραφόμενα στο υπ' αριθμ. 43/12.11.2013 πόρισμα 
της διεξαχθείσης ΕΔΕ πειθαρχικά παραπτώματα. Ειδι¬ 
κότερα, οι τρεις πρώτοι εγκαλούμενοι κατηγορούνται 


ότι στις 12.9.2013, ως μέλη της τριμελούς εφορευτικής 
επιτροπής για την εκλογή Διευθυντή και Αναπληρωτή 
Διευθυντή του Τομέα Γεωργίας - Γενετικής - Φυτοπρο¬ 
στασίας του Τμήματος Τεχνολόγων Γεωπόνων της Σχο¬ 
λής Τεχνολογίας - Γεωπονίας καιΤεχνολογίαςΤροφίμων 
και Διατροφής του ΑΤΕΙ Θεσσαλονίκης, δέχθηκαν την 
υποψηφιότητα για τη θέση του Διευθυντή Τομέα του τε¬ 
τάρτου των εγκαλουμένων Γεωργίου Παλάτου,τον οποίο 
και πρότεινε ο πρώτος των εγκαλουμένων, πρόεδρος της 
εφορευτικής επιτροπής, παρότι γνώριζαν ότι υποψήφι¬ 
ος για την παραπάνω θέση είχε ανακηρυχθεί με την υπ' 
αριθμ.ΤΓΦ 30/858/6.9.2013 απόφαση του Προέδρου του 
Τμήματος ο Κίτσιος Δήμας, Αναπληρωτής Καθηγητής, 
ενώ είχε απορριφθεί η υποψηφιότητα του τετάρτου των 
εγκαλουμένων για τη θέση του Αναπληρωτή Διευθυντή, 
ο οποίος, ως έχων το βαθμό του Καθηγητή Εφαρμογών, 
δεν μπορούσε κατά τον νόμο να είναι υποψήφιος, αφού 
κατά το άρθρο 5 του ν. 2916/2001 υποψήφιοι για την 
ως άνω θέση επιτρέπεται να είναι Καθηγητές ή Αναπλη¬ 
ρωτές Καθηγητές και μόνο αν δεν υπάρχουν καθηγητές 
των ανωτέρω βαθμιδών επιτρέπεται η υποψηφιότητα 
Επίκουρου καθηγητή, στην προκειμένη δε περίπτωση 
υπήρχαν καθηγητές των βαθμιδών Καθηγητή και Ανα¬ 
πληρωτή Καθηγητή. Οι ίδιοι εγκαλούμενοι ανακήρυξαν 
ως επιτυχόντα τον Γεώργιο Παλάτο, ο οποίος ναι μεν 
πλειοψήφησε κατά τις αρχαιρεσίες που διεξήχθησαν, 
πλην δεν μπορούσε να είναι κατά τον νόμο υποψήφιος. 
Ο τελευταίος, κατηγορείται ότι αποδέχθηκε την πρότα¬ 
ση της υποψηφιότητάς του, παρότι γνώριζε τη σχετική 
νομοθεσία και την απόρριψη της υποψηφιότητάς του με 
απόφαση του Προέδρου του Τμήματος. 

IV. Επειδή, από την υπ'αριθμ. 43/2013 Ένορκη Διοικη¬ 
τική Εξέταση που διενήργησε ο καθηγητής του ΑΤΕΙ 
Θεσσαλονίκης Στυλιανός Ραφαηλίδης, τα έγγραφα που 
υπάρχουν στη δικογραφία, τις απολογίες των εγκαλου- 
μένων ενώπιον του Συμβουλίου τούτου και το υπόμνη¬ 
μα που αυτοί κατέθεσαν, προέκυψαν τ' ακόλουθα: Ο 
Πρόεδρος του Τμήματος Τεχνολόγων Γεωπόνων του ΑΤΕΙ 
Θεσσαλονίκης με την υπ' αριθμ. ΤΓΦ 30/2.9.2013 πρό¬ 
σκλησή του προσκάλεσε τους ενδιαφερομένους για τις 
θέσεις του Διευθυντή και Αναπληρωτή Διευθυντή του 
Τομέα Γεωργίας - Γενετικής - Φυτοπροστασίας του Τμή¬ 
ματος Τεχνολόγων Γεωπόνων της Σχολής Τεχνολογίας - 
Γεωπονίας καιΤεχνολογίαςΤροφίμων και Διατροφής να 
υποβάλουν τις υποψηφιότητέςτους μέχρι την 5.9.2013, 
όρισε δε ότι οι υποψηφιότητες μπορούν να υποβληθούν 
και ενώπιον της Γενικής Συνέλευσης, εφόσον γίνει πρό¬ 
ταση από το 1/10 των παρισταμένων μελών (άρθρο 7 
παρ. 4 της Ε5/1585/Β/191 /27.3.1984 αποφάσεως Υπουρ¬ 
γού Παιδείας και Θρησκευμάτων, που εκδόθηκε κατ' 
εξουσιοδότηση του άρθρου 36 παρ. 5 του ν. 1404/1983). 
Οι αρχαιρεσίες διενεργήθηκαν στις 12.9.2013. Κατά τη 
διάρκεια υποβολής υποψηφιοτήτων υπέβαλαν υποψη¬ 
φιότητες για μεν τη θέση του Διευθυντή Τομέα ο Ανα¬ 
πληρωτής Καθηγητής Κίτσιος Δήμας για δετή θέση του 
Αναπληρωτή Διευθυντή Τομέα ο Καθηγητής Εφαρμογών 
Γεώργιος Παλάτος. Με την υπ' αριθμ. 30/6.9.2013 από¬ 
φαση του Προέδρου του Τμήματος ανακηρύχθηκε υπο¬ 
ψήφιος για τη θέση του Διευθυντή Τομέα ο Κίτσιος Δή- 

μας, ενώ απερρίφθη, σιωπηρά, η υποψηφιότητα του 
Γεωργίου Παλάτου, για το λόγο ότι αυτός, ως Καθηγητής 
Εφαρμογών, δεν μπορούσε να θέση υποψηφιότητα και 
να εκλεγεί Διευθυντής ή Αναπληρωτής Διευθυντής Το¬ 
μέα, διότι, σύμφωνα με το άρθρο 5 παρ. 9 του 
ν. 2916/2001, στις θέσεις αυτές εκλέγονται μόνο καθη¬ 
γητές ή αναπληρωτές καθηγητές, εκτός αν δεν υπάρχουν 
καθηγητές στις βαθμίδες αυτές, οπότε επιτρέπεται να 
εκλεγεί και επίκουρος καθηγητής, στην προκειμένη δε 
περίπτωση υπηρετούσαν στο ΑΤΕΙ Θεσσαλονίκης οι Κα¬ 
θηγητές Ελένη Πάνου, Σμαραγδή Παπαδοπούλου και 
Εμμ. Ναβροζίδης και ο αναπληρωτής καθηγητής Κίτσιος 
Δήμας. Ο Πρόεδρος του Τμήματος τηλεφώνησε στον 
Γεώργιο Παλάτο και τον ενημέρωσε για τους λόγους που 
απέρριψε την υποψηφιότητά του. Κατά την ημέρα των 
αρχαιρεσιών, αφού εξελέγη τριμελής εφορευτική επι¬ 
τροπή για τη διενέργεια των αρχαιρεσιών, όπως όριζε η 
ως άνω πρόσκληση του Προέδρου του Τμήματος, απο- 
τελούμενη από τους εγκαλουμένους Εμμανουήλ Ναβρο- 
ζίδη, Θωμά Θωμίδη και Κωνσταντίνο Πασχαλίδη, ανα- 
γνώστηκε στη Γενική Συνέλευση τουΤομέα το έγγραφο 
του Προέδρου του Τμήματος περί ανακηρύξεως ως 
υποψηφίου για τη θέση τουΔιευθυντήΤομέατου Κίτσιου 
Δήμα. Στη συνέχεια ο Πρόεδρος της εφορευτικής επι¬ 
τροπής Εμμανουήλ Ναβροζίδης, πρότεινε στη Γενική 
Συνέλευση ως υποψήφιο για τη θέση του Διευθυντή 
Τομέα τον Γεώργιο Παλάτο, καθηγητή Εφαρμογών και ο 
Θωμάς Θωμίδης, Επίκουρος Καθηγητής, πρότεινε ως 
υποψήφια για την ίδια θέση την Καθηγήτρια Ελένη - Φι¬ 
λοθέη Πάνου, οι οποίοι αποδέχθηκαν την υποψηφιότη¬ 
τά τους. Στη συνέχεια τον λόγο έλαβε ο Εμμανουήλ 
Ναβροζίδης, ο οποίος απευθυνόμενος στη Γενική Συνέ¬ 
λευση (στους εκλέκτορες) ανέφερε τα εξής: «Παρόλο τον 
σεβασμό στην υποψηφιότητα της Κ. Πάνου και του Δήμα 
Κίτσιου, θεωρώ ότι έχουμε την δυνατότητα να στηρίξου¬ 
με έναν υποψήφιο κοινής αποδοχής, όπως είναι ο Κ. 
Παλάτος Γεώργιος, ο οποίος έχει προσφέρει στο Τμήμα 
Φυτικής Παραγωγής μεγάλες υπηρεσίες και κυρίως 
στους αγώνες για τη μη μετακίνησή μας στη Φλώρινα, 
θα ήθελα να είναι υποψήφιος και χωρίς πραγματικά να 
υποτιμώ τους δύο συναδέλφους, την Πάνου και τον 
Δήμα, που έχουν προσφέρει, τους καλώ να αποσύρουν 
την υποψηφιότητά τους, για να έχουμε μόνο έναν υπο¬ 
ψήφιο κοινής αποδοχής τον Παλάτο Γεώργιο. Επίσης, 
επειδή θεωρώ ότι ο Δήμας Κίτσιος έχει προσφέρει στον 
Τομέα, προτείνω να αναλάβει ως αναπληρωτής Διευθυ- 
ντήςΤομέα ο Δήμας». Στη συνέχεια οι υποψήφιοι Δήμας 
και Πάνου δήλωσαν ότι δεν αποσύρουν τις υποψηφιό- 
τητές τους. Οπως προκύπτει από τα πρακτικά της εφο¬ 
ρευτικής επιτροπής, το νομότυπο της προτάσεως ως 
υποψηφίων της Πάνου και του Παλάτου ουδείς από το 
εκλεκτορικό σώμα αμφισβήτησε, ούτε ο υποψήφιος Κ. 
Δήμας, που είχε ανακηρυχθεί με απόφαση του Προέ¬ 
δρου του Τμήματος. Στη συνέχεια η εφορευτική επιτρο¬ 
πή κήρυξε την έναρξη της ψηφοφορίας. Ψήφισαν συνο¬ 
λικά επτά εκλέκτορες. Πλειοψήφησε ο Γεώργιος Παλάτος, 
ο οποίος έλαβε 4 ψήφους, έναντι 3 που έλαβε ο Δήμας 
Κίτσιος. Ενστάσεις δεν υποβλήθηκαν και η εφορευτική 
επιτροπή ανακήρυξε ως επιτυχόντα για τη θέση του Δι¬ 


ευθυντή Τομέα τον Γ. Παλάτο. Ο Πρόεδρος του Τμήματος, 
θεωρώντας μη νόμιμη την υποψηφιότητα και εκλογή 
του Γ. Παλάτου, για το λόγο ότι αυτός, ως ανήκων στη 
βαθμίδα του Καθηγητή Εφαρμογών, δεν μπορούσε κατά 
νόμο να είναι υποψήφιος, αρνήθηκετην επικύρωση της 
εκλογήςτου και κατόπιν σχετικήςαναφοράςτου ο Πρό¬ 
εδρος του ΤΕΙ Θεσσαλονίκης διέταξε τη διενέργεια ΕΔΕ. 
Κατά το πόρισμα της τελευταίας αποδίδονται σοβαρές 
ευθύνες στον Πρόεδρο της Εφορευτικής επιτροπής Εμμ. 
Ναβροζίδη και τον Γεώργιο Παλάτο. Στον πρώτο, διότι, 
ενώ ως διατελέσας Πρόεδρος της Σχολής γνώριζε τη 
σχετική νομοθεσία, δεν έπρεπε να προτείνει στη Γενική 
Συνέλευση ως υποψήφιο τον Καθηγητή Εφαρμογών Γε¬ 
ώργιο Παλάτο, ούτε ως μέλος της εφορευτικής επιτρο¬ 
πής να αποδεχθεί την υποψηφιότητά του και να τον 
ανακηρύξει επιτυχόντα, εφόσον μάλιστα γνώριζε ότι η 
υποψηφιότητά του είχε απορριφθεί από τον Πρόεδρο 
του Τμήματος. Στον Γ. Παλάτο, διότι, μολονότι γνώριζε 
ότι η υποψηφιότητά του είχε απορριφθεί λόγω νομικού 
κωλύματος και είχε ενημερωθεί σχετικά από τον Πρόε¬ 
δρο του Τμήματος, αυτός αποδέχθηκε την πρότασή της 
υποψηφιότητάς του και διεκδίκησε την εκλογή του. 
Στους λοιπούς εγκαλούμενους Θωμίδη και Πασχαλίδη 
το πόρισμα της ΕΔΕ αποδίδει αμέλεια, οφειλόμενη στην 
απειρία τους. Οι εγκαλούμενοι με τα υπομνήματα που 
υπέβαλαν ισχυρίζονται ότι δεν αναγόταν στα καθήκοντά 
τους η αποδοχή ή μη των κατά τη διάρκεια της Γενικής 
Συνέλευσης προταθεισών υποψηφιοτήτων της Πάνου 
και Παλάτου, για την οποία ουδείς προέβαλε αντιρρήσεις 
πριν την έναρξη της ψηφοφορίας ούτε ενστάσεις μετά 
τη λήξη και την εξαγωγή των αποτελεσμάτων. Ο εξ αυ¬ 
τών Ναβροζίδης ισχυρίζεται ότι θεωρούσε και θεωρεί 
ότι για τις θέσεις του Διευθυντή και Αναπληρωτή Διευ¬ 
θυντή τουΤομέα μπορεί κατά νόμο να είναι υποψήφιος 
και Καθηγητής Εφαρμογών, καθόσον κατά πάγια τακτική 
που ακολουθείτο στο ΑΤΕΙ Θεσσαλονίκης σε όλες τις 
σχολές εκλέγονταν Διευθυντές ή Αναπληρωτές Διευθυ- 
ντέςΤομέα και Καθηγητές Εφαρμογών, όπως συνέβη και 
με τον καθηγητή Παλάτο, ο οποίος διετέλεσε Αναπλη¬ 
ρωτής Διευθυντής Τομέα, με Διευθυντή Τομέα τον Κ. 
Δήμα, κατά τα έτη 2010-2012. Επί των ως άνω ισχυρι¬ 
σμών των εγκαλούντωνπροσήκει η εξής αντιμετώπιση: 
Τα μέλη της εφορευτικής επιτροπής όφειλαν, κατ' ανά¬ 
λογη εφαρμογή του άρθρου 9 παρ. 2 β' του ν. 4009/2001, 
να ελέγξουν πριν την έναρξη της ψηφοφορίας, την εκλο¬ 
γιμότητα του Γεωργίου Παλάτου και να την απορρίψουν, 
αφού αυτός, ως Καθηγητής Εφαρμογών, δεν μπορούσε 
κατά νόμο να είναι υποψήφιος, εφόσον υπήρχαν καθη¬ 
γητές και αναπληρωτές καθηγητές, οι οποίοι μάλιστα 
έθεσαν υποψηφιότητα ή προτάθηκαν ως υποψήφιοι, τη 
μη δε εκλογιμότητα του Γεωργίου Παλάτου γνώριζαν, 
αφού με την ως άνω απόφαση του Διευθυντή του Τ μή¬ 
ματος ανακηρύχθηκε ως υποψήφιος μόνο ο Δήμας Κί- 
τσιος, ενώ απερρίφθη η υποψηφιότητα του Γεωργίου 
Παλάτου, γεγονός που κατ' εντολή του Προέδρου του 
Τμήματος η Γραμματέας του Μαρία Τσιαρδακλή γνω¬ 
στοποίησε στα μέλη της εφορευτικής επιτροπής πριν 
από την έναρξη της ψηφοφορίας (βλ. κατάθεση του 
Προέδρου του Τμήματος Σταματίου Αγγελοπούλου). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'528/09.06.2017 


Όσον αφορά τον ισχυρισμό του Εμμ. Ναβροζίδη ότι κατά 
τις ίδιες αρχαιρεσίες, αλλά και σε προηγούμενες εξελέ- 
γησαν για τη θέση του Διευθυντή και Αναπληρωτή Δι¬ 
ευθυντή Τομέα και Καθηγητές Εφαρμογών, χωρίς να 
δημιουργηθεί θέμα για το έγκυρο της εκλογής των, όπως 
οι καθηγητές Μπουτακίδης, Στεφάνου καιΤάσιος, ανε¬ 
ξάρτητα από το γεγονός ότι τυχόν προηγούμενη παρά¬ 
νομη πρακτική δεν νομιμοποιεί τη συνέχισή της από 
τους εγκαλουμένους, από τα έγγραφα της δικογραφίας 
προκύπτουν τα εξής: Κατά τις αρχαιρεσίες της 12.9.2013, 
κατά τις οποίες εξελέγη ο Γ. Παλάτος, εξελέγησαν Ανα¬ 
πληρωτές Διευθυντές Τομέα οι Καθηγητής Εφαρμογών 
Δημοσθένης Μπουτακίδης στην κατεύθυνση Αγροτικής 
Οικονομίας και στον τομέα Γενικής Υποστήριξης και ο 
ΒασίλειοςΤάσιος στην κατεύθυνση Φυτικής Παραγωγής 
και στον Τομέα Οπωροκηπευτικών - Βοτανικής (βλ. το 
υπ' αριθμ. πρωτ. ΤΓΦ 30/942/16.9.2013 έγγραφο του 
Προέδρου του Τμήματος Τεχνολόγων Γεωπόνων Στα μά- 
τη Αγγελοπούλου που απευθύνεται στον διευθυντή της 
ΣχολήςΤεχνολογίας Γεωπονίας). Από τα πρακτικά, όμως, 
των αρχαιρεσιών προκύπτει ότι ο Δ. Μπουτακίδης ανα¬ 
κηρύχθηκε ως υποψήφιος από το σύνολο των μελών 
Ε.Π. και μετά τη δήλωση των μελών υψηλότερων βαθμι¬ 
δών ότι δεν επιθυμούν την εκλογή τους, ενώ για τη θέση 
του Αναπληρωτή Διευθυντή δεν υπήρχε συνυποψήφιος 
τουΤάσιου, η εκλογή δε αυτή αποτελεί ουσιαστικά πρό¬ 
ταση προς το Συμβούλιο του ΤΕΙ να αναδειχθούν αυτοί 
στις ανωτέρω θέσεις κατ'εφαρμογή του άρθρου 5 παρ. 
10 του ν. 2916/2001, το οποίο ορίζει «Σε περίπτωση μη 
εκλογής Προϊσταμένου Τμήματος ή Υπευθύνου Τομέα 
για οποιονδήποτε λόγο, διορίζονται για ένα έτος, με από¬ 
φαση του Συμβουλίου του ΤΕΙ προσωρινός Προϊστάμε¬ 
νος ή Υπεύθυνος τομέα...». Τα ίδια ισχύουν και για τον 
Καθηγητή Στέφανο Στεφάνου, ο οποίος προτάθηκε ομό¬ 
φωνα από τον Τομέα για τη θέση του Αναπληρωτή Δι¬ 
ευθυντή, για την οποία δεν υπήρχε άλλη υποψηφιότητα. 
Επίσης, κατά τα ακαδημαϊκά έτη 2010-2011 και 201 Ι¬ 
ΣΟΙ 2 αναδείχθηκαν με απόφαση του Συμβουλίου του 
ΤΕΙ και Πράξη του Προέδρου του ΤΕΙ, Αναπληρωτές Δι¬ 
ευθυντές οι Γεώργιος Παλάτος, στον Τομέα Γεωργίας - 
Φυτοπροστασίας - Γενετικής, με Διευθυντή τον Κ. Δήμα, 
και ο Δημοσθένης Μπουτακίδης στον Τομέα Γενικής 
Υποστήριξης (βλ. τις υπ' αριθμ. 200/2010 και 197/2011 
Πράξεις του Προέδρου του ΑΤΕΙ Θεσσαλονίκης). Τέλος, 
κατά το ακαδημαϊκό έτος 2013-2014 αναδείχθηκαν Δι¬ 
ευθυντές Τομέα στον Τομέα Βασικών Μαθημάτων η 
Αγαθή Πρίτσα και στον τομέαΤροφίμων και Διατροφής 
η Καλλιόπη Καραστογιαννίδου (βλ. 257/2013 Πράξη του 
Προέδρου του ΤΕΙ Θεσσαλονίκης). Η ανάδειξη, όμως, 
αυτή έγινε κατά πρόβλεψη του ως άνω άρθρου 5 παρ. 
10 του ν. 2916/2001 και επειδή δεν υπήρχαν υποψηφι¬ 
ότητες και δεν εξελέγησαν Διευθυντές ή Αναπληρωτές 
Διευθυντές Τομέα. Με το υπόμνημα που υπέβαλαν οι 
εγκαλούμενοι μετά τη συζήτηση στο ακροατήριο επικα¬ 
λούνται και προσκομίζουν την με αριθμ. πρωτ. 
ΓΦ30/737/6.6.2011 απόφαση του τότε Προέδρου του 
Τμήματος Φυτικής Παραγωγής περί ανακηρύξεως του 
Γεωργίου Παλάτου ως υποψηφίου για τη θέση του Ανα¬ 
πληρωτή Τομέα, καθώς και πρακτικό εκλογής του, ως 


μόνου υποψηφίου, ως Αναπληρωτή Τομέα. Η ανακήρυ¬ 
ξη αυτή ήταν παράνομη και κατά τα προαναφερόμενα 
δεν νομιμοποιεί τη συνέχιση της παρανομίας, ούτε δι¬ 
καιολογεί νομική πλάνη των εγκαλουμένων, αφού αυτοί 
γνώριζαν ότι δεν επιτρέπεται κατά νόμο να είναι υποψή¬ 
φιοι για τις θέσεις του Διευθυντή και Αναπληρωτή Διευ¬ 
θυντή Τομέα Καθηγητές Εφαρμογών, πολύ περισσότερο 
δε γνώριζαν το κώλυμα εκλογιμότητας οι εκ των εγκα- 
λουμένων Ε. Ναβροζίδης και Γ. Παλάτος, αφού ο πρώτος 
είχε διατελέσει στο παρελθόν Διευθυντής της Σχολής, 
γνώριζε το νομοθετικό καθεστώς και παρά ταύτα πρω¬ 
τοστάτησε κατά τα ανωτέρω στην εκλογή του Γ. Παλά¬ 
του, ο δε δεύτερος γνώριζε ότι κατά τα προηγούμενα 
έτη αναδείχθηκε ΑναπληρωτήςΤομέα με απόφαση της 
Διοίκησης της Σχολής, ότι η υποψηφιότητά του ως Ανα¬ 
πληρωτή τομέα απορρίφθηκε από τον Προϊστάμενο του 
Τμήματος και παρά ταύτα αποδέχθηκε την πρόταση 
Ναβροζίδη να είναι υποψήφιος και μάλιστα για τη θέση 
του Διευθυντή Τομέα, την οποία διεκδικούσαν οι έχοντες 
τα νόμιμα προσόντα Καθηγητές Δήμας και Πάνου. 

V. Επειδή, κατ'ακολουθίαν των ανωτέρω το Συμβούλιο 
κρίνει, ομόφωνα, ότι οι εγκαλούμενοι τέλεσαν το πει¬ 
θαρχικό παράπτωμα για το οποίο ασκήθηκε κατ'αυτών 
πειθαρχική αγωγή και κλήθηκαν να απολογηθούν στο 
ακροατήριο. Περαιτέρω, όσον αφορά τους εγκαλου- 
μένους Εμμανουήλ Ναβροζίδη και Γεώργιο Παλάτο το 
Συμβούλιο κρίνει, ομόφωνα, ότι πρέπει να επιβληθεί σε 
βάρος τους η πειθαρχική ποινή του προστίμου, ίσου με 
τις αποδοχές ενός μηνιαίου μισθού, η οποία ποινή εί¬ 
ναι ανάλογη με τη βαρύτητα και τις συνθήκες τελέσεως 
της πράξεως, καθώς και με το βαθμό της υπαιτιότητας 
αυτών. Όσον αφορά τους λοιπούς εγκαλουμένους το 
Συμβούλιο, λαμβάνοντας υπόψη τη μικρή εμπειρία τους, 
τις ειδικές συνθήκες υπό τις οποίες ενήργησαν και το 
βαθμό υπαιτιότητας αυτών, κρίνει, ομόφωνα, ότι πρέπει 
αυτοί να μείνουν ατιμώρητοι. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι οι εγκαλούμενοι, μέλη του Δ.Ε.Π.του 
ΑΤΕΙ Θεσσαλονίκης, τέλεσαν το πειθαρχικό παράπτω¬ 
μα για το οποίο ασκήθηκε σε βάρος τους η πειθαρχική 
αγωγή και κλήθηκαν να απολογηθούν ενώπιον του Συμ¬ 
βουλίου αυτού. 

Επιβάλλει σε έκαστον εκ των εγκαλουμένων Εμμα¬ 
νουήλ Ναβροζίδη και Γεώργιο Παλάτο την πειθαρχική 
ποινή του προστίμου, ίσου με τις αποδοχές ενός μηνιαίου 
μισθού. 

Κρίνει ατιμώρητους τους εκ των εγκαλουμένων Θωμά 
Θωμίδη και Κωνσταντίνο Πασχαλίδη. 

Κρίθηκε και αποφασίστηκε στην Αθήνα, στις 15 Ιου¬ 
νίου 2015. 

Ο Πρόεδρος Ο Γραμματέας 

ΑΘ. ΡΑΝΤΟΣ ΙΩ. ΜΗΤΡΟΤΑΣΙΟΣ 

και απαγγέλθηκε δημόσια σε αίθουσα συνεδριάσε¬ 
ων του Συμβουλίου της Επικράτειας στις 23 Νοεμβρίου 
2016. 

Η Πρόεδρος 
Β. ΘΑΝΟΥ 

